Appel ‘boer’ weer op Top-20Appel het die afgelope week sy jongste enkelsnit, “Hier sal jy boer”, bekendgestel. Dié snit maak vandeesweek sy toetrede tot die Maroela Media Afrikaanse Top-20 in die 20ste plek. “Hier sal jy boer” verskyn in sy nuwe album getiteld Hardwerkende Man, wat binnekort uitgereik word. Riaan Benadé se liedjie “Vat ’n bietjie” maak ook vandeesweek sy buiging op die Top-20. Sy snit “Spontaan” is nog steeds in die no. 1-posisie. In vandeesweek se Maroela Media Afrikaanse Top-20 is daar ses snitte wat styg, ses wat daal, vyf wat onveranderd bly en twee enkelsnitte wat hul toetrede tot die treffersparade maak. * Die Maroela Media Afrikaanse Top-20 word saamgestel deur enkelsnitvrystellings en verskeie datafaktore word in ag geneem: Apple Music en Spotify-stromings, YouTube-kykbeurte (spesifiek week-tot-week-data), asook radiospeeltyd. Fisieke albumverkope het geen invloed op dié treffersparade nie.